เพิ่งนึกออก
ในงานแถลงข่าวความร่วมมือระหว่าง ทอท.กับแบงก์ไทยพาณิชย์ ที่ทุ่มควักกระเป๋า 300 ล้านบาท เนรมิต &#8220;สนามเขียว&#8221; สนามปั่นจักรยานรอบสนามบินสุวรรณภูมิให้ติดอันดับหนึ่งของโลก
9 เม.ย. 2558

ในงานแถลงข่าวความร่วมมือระหว่าง ทอท.กับแบงก์ไทยพาณิชย์ ที่ทุ่มควักกระเป๋า 300 ล้านบาท เนรมิต “สนามเขียว” สนามปั่นจักรยานรอบสนามบินสุวรรณภูมิให้ติดอันดับหนึ่งของโลก 
งานนี้ “ดร.วิชิต สุรพงษ์ชัย” ประธานบริหารแบงก์ไทยพาณิชย์ ภูมิอกภูมิใจผลงานนี้มาก คุยเกี่ยวกับ “จักรยาน” บนเวทียังไม่หนำใจ ชวนนักข่าวมานั่งล้อมวงคุยต่อเกี่ยวกับ “จักรยาน” เล่าว่า ตัวเองชอบขี่จักรยานออกกำลังกาย ที่บ้านก็มีเจ้า “เสือภูเขา” อยู่คันหนึ่ง ส่วนงบ 300 ล้านบาทยังจิ๊บๆ เป็นงบซีเอสอาร์ องค์กรใหญ่ๆ เขาใช้งบซีเอสอาร์มากกว่านี้อีก
นั่งให้สัมภาษณ์กำลังเพลินๆ จู่ๆ มีคนยิงคำถาม “ผลงาน คสช. 8 เดือน ให้คะแนนเท่าไรนั้น” ดร.วิชิต บอกผมไม่คุยเรื่องนี้ แล้วรีบลุกขึ้น บอกว่า ผมมีประชุมด่วน! ไปก่อนนะ ว่าแล้วก็จ้ำอ้าวออกไปประเด็นร้อนๆ อย่างนี้เป็นใครก็เผ่นตัวใครก็มันแล้วกัน กลัวเชิญไปปรับทัศนคติ บายบายบาย